Луј IX Свети (; Поаси (код Париза) , 25. април 1214. — Тунис, 25. август 1270. ) је био краљ Француске од 1226. до 1270, син Луја VIII. Учествовао је у седмом крсташком рату, освојио је тврђаву Дамијет, а претрпео је пораз код Мансуре, где је заробљен, а затим уз велики откуп ослобођен. Наговорио је свог брата Карла Анжујског да одустане од напада на Византију. Ојачао је краљевску власт, реформисао судство и оформио судску комисију из које ће настати парламент. На основу његових наредби је почела изградња Сент шапел и Сорбона. Године 1259. закључио је мир c Енглезима. Организовао је и VIII крсташки рат 1270. Дошао је до Картагине, где је умро од куге. Постоји романтична верзија приче, према којој је побегао са лепом Mаварком. Канонизовао га је 1297. папа Бонифације VIII.